stanford-oval/wikipedia huggingface dataset:
มหาวิทยาลัยราชภัฏชัยภูมิ

| --- | --- |
Chaiyaphum Rajabhat University
ตราพระราชลัญจกร สัญลักษณ์ประจำมหาวิทยาลัย
ชื่อเดิม: สถาบันราชภัฏชัยภูมิ
ชื่อย่อ: มรภ.ชย. / CPRU
คติพจน์: ความรู้คู่ความดี คือ ศักดิ์ศรีของบัณฑิต
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  8 ดูในบทความ 
งบประมาณ: 317,973,500 บาท (พ.ศ. 2568)
นายกสภาฯ: กอบชัย บุญอรณะ
อธิการบดี: ผู้ช่วยศาสตราจารย์ สานนท์ ด่านภักดี
อาจารย์: 197 คน (พ.ศ. 2564)
บุคลากรทั้งหมด: 360 คน (พ.ศ. 2564)
ผู้ศึกษา: 1,154 คน (พ.ศ. 2564)
ที่ตั้ง: เลขที่ 167 ตำบลนาฝาย อำเภอเมืองชัยภูมิ จังหวัดชัยภูมิ 36000
เพลง: ราชภัฏชัยภูมิ
ต้นไม้: ต้นประดู่
สี:    สีเหลือง-ฟ้าอ่อน
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏชัยภูมิ (อังกฤษ: Chaiyaphum Rajabhat University) เป็นมหาวิทยาลัยของรัฐในจังหวัดชัยภูมิ จัดการเรียนการสอนในระดับปริญญาตรี และระดับบัณฑิตศึกษา โดยมี คณะศิลปศาสตร์และวิทยาศาสตร์ คณะบริหารธุรกิจ คณะพยาบาลศาสตร์ คณะครุศาสตร์ คณะวิศวกรรมศาสตร์ คณะมนุษยศาสตร์และสังคมศาสตร์ คณะรัฐศาสตร์ เพื่อจัดการหลักสูตรของมหาวิทยาลัย
ผู้สำเร็จการศึกษาจากมหาวิทยาลัยราชภัฏชัยภูมิ ในอดีต จะได้เข้ารับพระราชทานปริญญาบัตร พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานให้ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร โดยเสด็จพระราชดำเนินแทนพระองค์เป็นประจำทุกปี ในปัจจุบันพระบาทสมเด็จพระวชิรเกล้าเจ้าอยู่หัว เสด็จพระราชดำเนินปฏิบัติพระราชกรณียกิจในการพระราชทานปริญญาบัตร ณ หอประชุมมหาวชิราลงกรณ มหาวิทยาลัยราชภัฏสกลนคร
ประวัติ

มหาวิทยาลัยราชภัฏชัยภูมิ ตั้งอยู่บนที่ดินสาธารณประโยชน์ บนเขาสระหงส์ ซึ่งองค์การบริหารส่วนตำบลนาฝาย หมู่บ้านนาฝายและหมู่บ้านห้วยชัน ตำบลนาฝาย อำเภอเมือง จังหวัดชัยภูมิ มอบให้เป็นที่ตั้งมหาวิทยาลัย จำนวน 1,482 ไร่เศษ อยู่ห่างจากตัวจังหวัดไปทางทิศเหนือ ประมาณ 12.5 กิโลเมตร ด้านหน้าติดกับถนนหลวงสาย ชัยภูมิ-ตาดโตน ด้านข้างติดกับถนน รพช. สายห้วยชัน-ห้วยต้อนมหาวิทยาลัยราชภัฏชัยภูมิ ได้เริ่มดำเนินการก่อตั้ง เมื่อปี พ.ศ. 2537 และได้รับอนุมัติให้จัดตั้งขึ้นตามมติคณะรัฐมนตรี เมื่อวันที่ 29 เมษายน 2540โดยนายสุขวิช รังสิตพลรัฐมนตรีว่าการกระทรวงศึกษาธิการขออนุมัติในวันที่ 20 เมษายน 2540โดยจัด สรรงบประมาณแผ่นดินมาให้ดำเนินการในปี พ.ศ. 2540 จำนวน 30 ล้านบาท
แต่เพราะปัญหาวิกฤตเศรษฐกิจ ได้ปรับ ลดเหลือเพียง 15 ล้านบาท สำหรับก่อสร้างสิ่งจำเป็นพื้นฐานบางประการ ซึ่งในระยะแรก ได้ไปอาศัยวิทยาลัยพลศึกษา จังหวัดชัยภูมิเป็นสำนักงานโครงการชั่วคราว เมื่อวันที่ 23 พฤษภาคม 2540 จนสำนักงานโครงการชั่วคราวก่อสร้างเสร็จแล้ว จึงได้ย้ายออกวิทยาลัยพลศึกษาไปอยู่ ณ ที่ตั้งของมหาวิทยาลัยในปัจจุบันบนเขาสระหงส์ ตำบลนาฝาย อำเภอเมือง จังหวัดชัยภูมิ ในวันที่ 12 สิงหาคม 2541 เนื่องจากปัญหาเศรษฐกิจยังไม่ดีขึ้นรัฐบาลให้ชะลอโครงการไว้ก่อนและได้จัด สรรเงินมาให้รักษาสภาพโครงการ ในปี พ.ศ. 2541 จำนวน 3 ล้านบาท และในปี พ.ศ. 2542 จำนวน 2.4 ล้านบาท และงบพิเศษจากเงินเหลือจ่ายสำหรับก่อสร้างอาคารเพื่อรับนักศึกษาภายใต้ความรับผิดชอบของมหาวิทยาลัยราชภัฏนครราชสีมา จำนวน 10 ล้านบาท แต่ในปี 2543 ก็ยังได้รับงบประมาณ 2.4 ล้านบาท เท่าเดิมอยู่ ในปี พ.ศ. 2544 ได้รับ เงินงบประมาณเพิ่มขึ้น คือ ค่าก่อสร้างเรียนรวม 6 ชั้น จำนวน 1 หลัง ราคา 80 ล้านบาท แต่ปรับลดเหลือ 72 ล้านบาท (งบผูกพัน 3 ปี)
ในปี พ.ศ. 2544 ได้มีพระราชกฤษฎีกาจัดตั้งเป็น “สถาบันราชภัฏชัยภูมิ” ซึ่งมีผลบังคับใช้ตั้งแต่วันที่ 12 กรกฎาคม 2544 จึงถือว่าวันดังกล่าวคือ วันคล้ายวันสถาปนาของมหาวิทยาลัย และได้จัดให้มีพิธีทำบุญตักบาตร ในวันคล้ายวันสถาปนาของมหาวิทยาลัยทุกปี และตั้งแต่ปีงบประมาณ 2546 เป็นต้นมา ได้จัดตั้งงบประมาณในการก่อสร้าง อาคารสถานที่และพัฒนามหาวิทยาลัยเพิ่มขึ้นเรื่อยๆ เช่น ปีงบประมาณ 2546 ได้รับการจัดสรรงบประมาณสำหรับก่อสร้าง อาคารบรรณราชนครินทร์ สูง 5 ชั้น จำนวน 1 หลัง เป็นเงิน 60 ล้านบาท ปีงบประมาณ 2547 ได้รับการจัดสรรเงิน สำหรับ ก่อสร้างอาคารศูนย์ภาษาและคอมพิวเตอร์ สูง 4 ชั้น จำนวน 1 หลัง เป็นเงิน 40 ล้านบาท และในปีงบประมาณ 2548 ได้รับ การจัดสรรงบประมาณจำนวน 73 ล้านบาท เป็นต้น
และเมื่อวันที่ 10 มิถุนายน 2547 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ลงพระปรมาภิไธย ในพระราชบัญญัติ มหาวิทยาลัยราชภัฏ พ.ศ. 2547 และในวันที่ 14 มิถุนายน 2547 พระราชบัญญัติมหาวิทยาลัยราชภัฏ พ.ศ. 2547 ได้ ประกาศในราชกิจจานุเบกษา อันมีผลให้สถาบันราชภัฏชัยภูมิได้รับการยกฐาน เป็น "มหาวิทยาลัยราชภัฏชัยภูมิ"และมีสภาพเป็นนิติบุคคลโดยสมบูรณ์ ซึ่งสามารถพัฒนาระบบบริหารและการจัดการที่เป็นอิสระของตน เองมีความ คล่องตัว และมีเสรีภาพทางวิชาการ
ประวัติ > คณะพยาบาลศาสตร์ (เดิมคือ วิทยาลัยพยาบาลพระยาภักดีชุมพล)

มหาวิทยาลัยราชภัฏชัยภูมิ เป็นสถาบันการศึกษาระดับอุดมศึกษา ได้รับจัดตั้งขึ้นตามคติคณะรัฐมนตรี เมื่อวันที่ 29 เมษายน พ.ศ. 2540 มหาวิทยาลัยราชภัฏชัยภูมิ ได้สำรวจความต้องการทางการศึกษาของชุมชนในจังหวัดชัยภูมิและจังหวัดใกล้เคียง พบว่า ประชาชนส่วนใหญ่ต้องการให้บุตรหลานเรียนทางด้านวิทยาศาสตร์สุขภาพ ปฏิบัติงานในชุมชนของตนเอง เป็นการสร้างชุมชนให้เข้มแข็งทางด้านสุขภาพและพึ่งตนเองได้ รวมทั้งนโยบายทางด้านสาธารณสุขของประเทศ เน้นความครอบคุลมทางด้านการให้บริการ โดยมีนโยบายให้มีพยาบาลวิชาชีพทุกสถานีอนามัย ซึ่งพบว่าในชนบทยังขาดแคลนพยาบาลวิชาชีพมาก จากนโยบายกระทรวงสาธารณสุขเกี่ยวกับการเกษียณอายุราชการปี พ.ศ. 2548 ได้กำหนดวิชาชีพพยาบาล เป็นวิชาชีพที่ขาดแคลนวิชาชีพหนึ่ง ไม่สามารถเข้าโครงการเกษียณอายุราชการก่อนกำหนดได้ นอกจากภาวะเจ็บป่วยที่ไม่สามารถปฏิบัติหน้าที่ได้จริง ๆ จึงจะอนุญาตให้เกษียณอายุราชการก่อนกำหนดได้
จากเหตุผลดังกล่าวมหาวิทยาลัยราชภัฏชัยภูมิ จึงได้กำหนดนโยบายก่อตั้งวิทยาลัยพยาบาล ขึ้น โดยเป็นหน่วยงานในกำกับของมหาวิทยาลัยราชภัฏชัยภูมิ เพื่อความคล่องตัวในการบริหารจัดการตามคำสั่งของมหาวิทยาลัยราชภัฏชัยภูมิ ที่ 910/2545 ลงวันที่ 30 สิงหาคม 2549 และได้ผ่านการอนุมัติหลักสูตรพยาบาลศาสตรบัณฑิตในคราวประชุมคณะกรรมการสภามหาวิทยาลัยราชภัฏชัยภูมิ ครั้งที่ 5/2549 ลงวันที่ 16 ตุลาคม พ.ศ. 2549 และสภาการพยาบาล ได้ดำเนินการตรวจเยี่ยมและให้การรับรองสถาบัน ลงวันที่ 8 กุมภาพันธ์ 2551และภายหลังได้เปลี่ยนจากวิทยาลัยพยาบาลพระยาภักดีชุมพล เป็น คณะพยาบาลศาสตร์
สัญลักษณ์ประจำมหาวิทยาลัย > ตราประจำมหาวิทยาลัย

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานตรามหาวิทยาลัยราชภัฏเมื่อวันที่ 6 มีนาคม พ.ศ. 2538 มีลักษณะเป็นรูปกลมรี โดยตราประจำมหาวิทยาลัยราชภัฏชัยภูมิ มีอักษร "มหาวิทยาลัยราชภัฏชัยภูมิ" และ "Chaiyaphum Rajabhat University" ล้อมรอบดวงตราพระราชลัญจกรในรัชกาลที่ 9
สีน้ำเงิน แทน มหาวิทยาลัยพระมหากษัตริย์ผู้ให้กำเนิด และพระราชทานนาม “มหาวิทยาลัยราชภัฏ”
สีเขียว แทน แหล่งที่ตั้งของมหาวิทยาลัยราชภัฏฯในแหล่งธรรมชาติ และสิ่งแวดล้อมที่สวยงาม
สีทอง แทน ความเจริญรุ่งเรืองทางภูมิปัญญา
สีส้ม แทน ความรุ่งเรืองของศิลปวัฒนธรรมท้องถิ่น ที่ก้าวไกลในมหาวิทยาลัยราชภัฏ
สีขาว แทน ความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สัญลักษณ์ประจำมหาวิทยาลัย > สีประจำมหาวิทยาลัย

สีเหลือง แทน ความสุกสว่างกว้างไกล ความสดใสร่าเริง ความมีคุณธรรม และความเป็นผู้นำ
สีฟ้าอ่อน แทน ความสดชื่นสบายใจ ความสดใสเบิกบาน และความเอื้ออาทรต่อผู้อื่น
สัญลักษณ์ประจำมหาวิทยาลัย > ธงประจำมหาวิทยาลัย

ธงประจำมหาวิทยาลัยราชภัฏชัยภูมิเป็นรูปสี่เหลี่ยมผืนผ้า กว้าง 90 เซนติเมตร ยาว 120 เซนติเมตร มี 2 แถบสีเท่าๆ กัน โดยให้แถบมีเหลืองอยู่บน และแถบสีฟ้าอ่อนอยู่ล่าง ตรงกลางมีตราประจำมหาวิทยาลัยอยู่ทั้ง 2 ด้าน
แหล่งข้อมูลอื่น

มหาวิทยาลัยราชภัฏชัยภูมิ
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
มหาวิบัติสงคราม Z

| มหาวิบัติสงคราม Z |
| --- | --- |
โปสเตอร์ภาษาไทย
กำกับ: มาร์ก ฟอร์สเตอร์
บทภาพยนตร์: แมททิว ไมเคิล คาร์นาแฮน ดรูว์ กอดดาร์ด เดมอน ลินเดลอฟ
เนื้อเรื่อง: แมททิว ไมเคิล คาร์นาแฮน เจ. ไมเคิล สแตรคซินสกี
สร้างจาก: World War Z โดย แม็กซ์ บรูกส์
อำนวยการสร้าง: แบรด พิตต์  ดีดี การ์ดเนอร์ เจเรมี่ ไคลเนอร์ เอียน ไบรซ์
นักแสดงนำ: แบรด พิทท์ มิเรียล อีนอส เจมส์ แบดจ์ เดล เดวิด มอร์ส
กำกับภาพ: เบน เซเรซิน
ตัดต่อ: โรเจอร์ บาร์ตัน แมท เชสส์
ดนตรีประกอบ: มาร์โค เบลเทรมี
บริษัทผู้สร้าง: Skydance Productions Hemisphere Media Capital GK Films Plan B Entertainment 2DUX²  
ผู้จัดจำหน่าย: Paramount Pictures
วันฉาย: 2 มิถุนายน พ.ศ. 2556 (ลอนดอน)  20 มิถุนายน พ.ศ. 2556 (ไทย) 21 มิถุนายน  พ.ศ. 2556 (สหรัฐอเมริกา)
ความยาว: 116 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 190 ล้านดอลลาร์สหรัฐ
ทำเงิน: 540 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
มหาวิบัติสงคราม Z (อังกฤษ: World War Z) เป็นภาพยนตร์แนวบันเทิงคดีพยากรณ์และสยองขวัญ กำกับโดย มาร์ก ฟอร์สเตอร์ เขียนบทโดย แมททิว ไมเคิล คาร์นาแฮน โดยอิงจากนวนิยายชื่อเดียวกัน ที่เขียนโดย แม็กซ์ บรูกส์ นำแสดงโดยแบรด พิทท์ ภาพยนตร์เรื่องนี้เข้าฉายในประเทศไทย วันที่ 20 มิถุนายน พ.ศ. 2556
ภาพยนตร์เรื่องนี้ได้รับรางวัลแซทเทิร์น สาขาภาพยนตร์ระทึกขวัญยอดเยี่ยม ประจำปี พ.ศ. 2557
เรื่องย่อ

เกิดการระบาดของซอมบี้ในเขตเมืองทั่วโลก โดยผู้ที่ถูกซอมบี้กัดจะกลายเป็นซอมบี้ภายในเวลา 12 วินาที อดีตเจ้าหน้าที่สืบสวนของสหประชาชาติ (UN) เจอร์รี เลนกับภรรยาและลูกสาว 2 คนหนีการระบาดในฟิลาเดลเฟียไปหลบภัยกับครอบครัวหนึ่งในนวร์กเพื่อรอลี้ภัยต่อไป วันต่อมา ครอบครัวที่เจอร์รีหลบภัยด้วยติดเชื้อซอมบี้ เจอร์รีและครอบครัวพร้อมด้วยทอมมี บุตรชายของครอบครัวนั้นหลบหนีขี้นเฮลิคอปเตอร์ไปที่ฝูงเรือรบที่จอดอยู่นอกชายฝั่งรัฐนิวยอร์ก ซึ่งรองเลขาธิการสหประชาชาติและเพื่อนเก่าของเจอร์รี เทียร์รี อูมูโตนี ใช้ลี้ภัยและดูแลผู้รอดชีวิตคนอื่น ๆ
เมื่อนักวิทยาศาสตร์เชื่อว่าการระบาดเริ่มที่เกาหลีใต้ ทีมนาวิกโยธินสหรัฐและเจอร์รีที่ถูกบังคับให้ร่วมภารกิจถูกส่งไปที่ค่ายฮัมฟรีส์ในพย็องแท็ก เจอร์รีพบว่าแพทย์ชาวเกาหลีใต้ติดเชื้อคล้ายกับโรคพิษสุนัขบ้าหลังถูกทหารที่ป่วยกัดและพบกับอดีตเจ้าหน้าที่ CIA ที่บอกว่าตอนนี้อิสราเอลรับมือกับการระบาดด้วยการสร้างกำแพงขนาดใหญ่รอบกรุงเยรูซาเลม เจ้าหน้าที่คนดังกล่าวยังแนะนำให้เจอร์รีไปที่นั่นเพื่อพบกับเจ้าหน้าที่มอสสาด เจอร์เกน วอร์มบันน์
เจอร์รีเดินทางไปที่เยรูซาเลมเพื่อพบกับวอร์มบันน์ วอร์มบันน์บอกว่าเขาได้รับข้อความจากกองทัพอินเดียซึ่งรายงานว่ากำลังต่อสู้กับ "รากษส" หรืออมนุษย์จำพวกหนึ่งในตำนานฮินดู วอร์มบันน์และทีมงานจึงเสนอให้รัฐบาลสร้างกำแพงขนาดใหญ่ไว้ป้องกันตนเอง เมื่อฝูงซอมบี้บุกข้ามกำแพงมาได้ เจอร์รีและทหารอิสราเอลรีบหาทางหนี เจอร์รีสังเกตเห็นว่าซอมบี้ไม่โจมตีคนชราและคนที่ร่างกายอ่อนแอ เจอร์รีและทหารอิสราเอลนายหนึ่งนามว่า ซีเกน หนีขึ้นเครื่องบินได้สำเร็จ
เจอร์รีพยายามรวบรวมข้อมูลที่ได้รับมาทั้งหมดเพื่อหาทางรับมือ เขาติดต่ออูมูโตนีเพื่อแจ้งนักบินให้ลงจอดที่คาร์ดิฟฟ์ ซึ่งมีศูนย์วิจัยท้องถิ่นขององค์การอนามัยโลก (WHO) เมื่อใกล้ถึงที่หมาย เจอร์รีพบว่ามีการระบาดของซอมบี้บนเครื่อง เขาจึงใช้ระเบิดมือเพื่อกำจัดซอมบี้แต่ก็ทำให้เครื่องบินตก เจอร์รีและซีเกนรอดชีวิตและเดินทางไปที่ศูนย์วิจัยของ WHO ก่อนที่เจอร์รีจะหมดสติไป
เมื่อเจอร์รีฟื้นในอีกหลายวันต่อมา เขาติดต่ออูมูโตนีเพื่อให้ยืนยันตัวเขากับเจ้าหน้าที่ WHO อูมูโตนีบอกว่าครอบครัวของเจอร์รีถูกส่งไปอยู่ในค่ายผู้ลี้ภัยบนแผ่นดินใหญ่แล้ว เจอร์รีอธิบายสมมติฐานของเขาว่าซอมบี้ไม่โจมตีคนที่ป่วย จึงน่าจะใช้วิธีฉีดเชื้อโรคที่รักษาได้ใส่ตัวเองเพื่อพรางตัวจากซอมบี้ เจ้าหน้าที่ WHO เห็นด้วยและบอกว่าตัวอย่างเชื้ออยู่ในห้องปฏิบัติการที่ตอนนี้เต็มไปด้วยซอมบี้ เจอร์รี ซีเกนและเจ้าหน้าที่ WHO คนหนึ่งลอบเข้าไปในห้องปฏิบัติการนั้นแต่ซอมบี้รู้ตัว ซีเกนและเจ้าหน้าที่ WHO คนนั้นหลบหนีไปได้ ส่วนเจอร์รีติดอยู่ในห้องเก็บตัวอย่างเชื้อโดยมีซอมบี้ตัวหนึ่งดักอยู่หน้าทางออก เจอร์รีเสี่ยงฉีดเชื้อโรคชนิดหนึ่งแล้วเดินไปยังทางออกโดยซอมบี้ตัวนั้นไม่ทำร้ายเขา จึงเป็นการพิสูจน์ว่าสมมติฐานของเจอร์รีถูกต้อง เจอร์รีเดินผ่านซอมบี้กลับไปหาคนอื่น ๆ โดยไม่ถูกทำร้ายพร้อมกับตัวอย่างเชื้อ ตัวเขาได้รับการรักษาในเวลาต่อมา
ต่อมาเจอร์รีและซีเกนเดินทางไปที่ค่ายผู้ลี้ภัยในโนวาสโกเชียเพื่อพบกับครอบครัว เจอร์รีกล่าวว่ามนุษย์พบวิธีต่อสู้และรักษาซอมบี้ด้วยวิธีฉีดเชื้อโรคที่รักษาได้ใส่ตัวเองเพื่อพรางตัว แต่ถึงกระนั้น การระบาดของซอมบี้ก็ยังไม่สิ้นสุด (ปารีสและเวนิสถูกซอมบี้ยึดครอง ในขณะที่มนุษย์และซอมบี้สู้กันอย่างดุเดือดเพื่อแย่งชิงกรุงมอสโก)
นักแสดง

แบรด พิทท์ รับบท เจอร์รี เลน อดีตเจ้าหน้าที่สืบสวนของสหประชาชาติ
มิเรียล อีนอส รับบท คาริน เลน ภรรยาของเจอร์รี
ดาเนียลา เคอร์เทซ รับบท ซีเกน ทหารอิสราเอล
ฟานา โมโคเอนา รับบท เทียร์รี อูมูโตนี รองเลขาธิการสหประชาชาติ
ลูดี โบเกน รับบท เจอร์เกน วอร์มบรันน์ หัวหน้าสถาบันข่าวกรองและปฏิบัติการพิเศษแห่งอิสราเอล (Mossad)
เจมส์ แบดจ์ เดล รับบท ร้อยเอกสปีก เจ้าหน้าที่หน่วยรบพิเศษสหรัฐ
อบิเกล ฮาร์โกรฟ รับบท เรเชล เลน ลูกสาวคนโตของเจอร์รีและคาริน
สเตอร์ลิง เจอรินส์ รับบทเป็น คอนสแตนซ์ เลน ลูกสาวคนเล็กของเจอร์รีและคาริน
ภาคต่อ

ในเดือนพฤษภาคม พ.ศ. 2558 พาราเมาต์พิกเจอส์ประกาศว่าภาคต่อของ มหาวิบัติสงคราม Z มีกำหนดฉายวันที่ 9 มิถุนายน พ.ศ. 2560 โดยควน อันโตเนียว บาโญนาจะทำหน้าที่เป็นผู้กำกับ แต่ในเดือนมกราคม พ.ศ. 2559 มีรายงานว่าบาโญนาถอนตัวเนื่องจากติดงานอื่น ต่อมาในเดือนมิถุนายน พ.ศ. 2560 พาราเมาต์ประกาศว่าเดวิด ฟินเชอร์จะมาทำหน้าที่กำกับ พร้อมกับแบรด พิตต์ที่กลับมารับบทเดิม การถ่ายทำจะเริ่มในช่วงฤดูใบไม้ร่วง พ.ศ. 2561 แต่ภายหลังมีรายงานว่าการถ่ายทำจะยังไม่เริ่มในปี พ.ศ. 2561 เนื่องจากฟินเชอร์ติดงานซีรีส์โทรทัศน์ Mindhunter อย่างไรก็ตาม ในเดือนกุมภาพันธ์ พ.ศ. 2562 พาราเมาต์พิกเจอส์ประกาศว่าภาคต่อของ มหาวิบัติสงคราม Z ถูกยกเลิกเนื่องจากปัญหาด้านงบประมาณ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มหาวิบัติสงคราม Z
วิกิคำคม มีคำคมที่กล่าวโดย หรือเกี่ยวกับ มหาวิบัติสงคราม Z
เว็บไซต์ทางการ
World War Z ที่อินเทอร์เน็ตมูวีเดตาเบส
World War Z ที่สยามโซน
World War Z ที่บ็อกซ์ออฟฟิศโมโจ
World War Z ที่รอตเทนโทเมโทส์
มอร์ทัลคอมแบต (ภาพยนตร์ชุด)

| มอร์ทัลคอมแบต |
| --- | --- |
สร้างจาก: มอร์ทัลคอมแบต โดย Ed Boon & John Tobias
อำนวยการสร้าง: ลอว์เรนซ์ คาซานอฟฟ์ เจมส์ วาน ท็อดด์ การ์เนอร์
บริษัทผู้สร้าง: นิวไลน์ซินีมา Threshold Entertainment NetherRealm Studios Atomic Monster Productions Broken Road Productions วอร์เนอร์บราเธอส์แอนิเมชัน 
ผู้จัดจำหน่าย: วอร์เนอร์บราเธอส์
ประเทศ: สหรัฐ
ภาษา: อังกฤษ
ทุนสร้าง: $48 ล้าน
ทำเงิน: $173 ล้าน
มอร์ทัลคอมแบต (อังกฤษ: Mortal Kombat) เป็นภาพยนตร์โลดโผนแนวแฟนตาซีและศิลปะการต่อสู้อเมริกัน ซึ่งสร้างจากซีรีส์วิดีโอเกมต่อสู้ที่มีชื่อเดียวกันของมิดเวย์เกมส์ ภาพยนตร์เรื่องแรกจัดสร้างโดยบริษัท Threshold Entertainment ของ ลอว์เรนซ์ คาซานอฟฟ์ ซึ่งเป็นส่วนหนึ่งของแผนการสร้างโครงการมอร์ทัลคอมแบตในหลายรูปแบบ (ภาพยนตร์, การ์ตูน, รายการทีวี ฯลฯ)
หลังจากภาพยนตร์สองเรื่องในซีรีส์เสร็จสิ้น มิดเวย์บริษัทผู้เผยแพร่เกมได้ยื่นฟ้องล้มละลาย วอร์เนอร์บราเธอร์สกลายเป็นบริษัทแม่ของนิวไลน์ซินีมาในปี ค.ศ. 2008 (หลังจากผ่านไปกว่าทศวรรษของการดำเนินงานได้แยกออกเป็น Time Warner) ได้ทำการประมูลเพื่อซื้อทรัพย์สินส่วนใหญ่ของมิดเวย์รวมถึง มอร์ทัลคอมแบต ในเดือนมิถุนายน พ.ศ. 2552 คาซานอฟฟ์และ Threshold ได้ฟ้องในศาลล้มละลายโดยอ้างว่าพวกเขาเป็นเจ้าของลิขสิทธิ์ตัวละครหลายตัวจากซีรีส์
เมื่อวันที่ 1 กรกฎาคม ค.ศ. 2009 ศาลล้มละลายได้อนุมัติการขายทรัพย์สินส่วนใหญ่ของมิดเวย์ให้กับวอร์เนอร์บราเธอร์ส ภายใต้การเรียกร้องทรัพย์สินทางปัญญาของ Threshold Entertainment
แหล่งข้อมูลอื่น

เว็บไซต์อย่างเป็นทางการ
มอร์ทัลคอมแบต ที่อินเทอร์เน็ตมูวีเดตาเบส
มอเดิร์นร็อก

มอเดิร์นร็อก (อังกฤษ: Modern rock) เป็นคำที่มักใช้อธิบายถึงดนตรีร็อก ที่มักใช้ในสถานีวิทยุในสหรัฐอเมริกา โดยเริ่มแรกใช้กับเพลงพังก์ร็อกในช่วงปลายคริสต์ทศวรรษ 1970 แต่จะเริ่มนิยมใช้ช่วงคริสต์ทศวรรษ 1980 และคำว่า มอเดิร์นร็อกก็ทำให้เห็นคำแตกต่างเมื่อเทียบกับคำว่า คลาสสิกร็อก ที่จะมุ่งประเด็นเพลงในคริสต์ทศวรรษ 1960 และ 1970 และยิ่งชัดเจนขึ้นเมื่อสถานีวิทยุที่เล่นเพลงประเภทออลเทอร์นาทิฟร็อก เรียกตนเองว่า สถานีวิทยุทางเลือก (ออลเทอร์นาทิฟ) และในปี 1988 นิตยสารบิลบอร์ดได้มีการจัดชาร์ตที่ชื่อว่า มอเดิร์นร็อกแทร็กส์ชาร์ท (Modern Rock Tracks chart)
มอร์เดร็ด

| มอร์เดร็ด |
| --- | --- |
ตัวละครใน ปกรณัมเกี่ยวกับบริเตน
เซอร์ มอร์เดร็ด ภาพโดย เฮนรี จัสติส ฟอร์ด (1902)
ปรากฏครั้งแรก: Annales Cambriae (บันทึกเหตุการณ์)   Historia Regum Britanniae (ตำนาน)
ข้อมูลตัวละครในเรื่อง
ตำแหน่ง: เซอร์, เจ้าชาย, กษัตริย์
อาชีพ: ผู้ช่วงชิงกษัตริย์แห่งบริเตน (เจ้าชายแห่งออร์กนีย์ และอัศวินโต๊ะกลมในธรรมเนียมภายหลัง)
คู่สมรส: กวินิเวียร์, Gwenhwyfach หรือ Cwyllog
บุตร: อาจมีบุตรสองคนคือ Melou หรือ Melehan
ญาติ: พ่อแม่: กษัตริย์อาเธอร์ หรือ ลอต, Anna / Morgause   พี่/น้องชาย: กาเวน, อาจรวมไปถึงAgravain, Gaheris และGareth
สัญชาติ: บริตัน
มอร์เดร็ด (อังกฤษ: Mordred; ภาษาเวลช์: Medrau) เป็นตัวละครหนึ่งในตำนานกษัตริย์อาเธอร์ เป็นที่รู้จักในฐานะผู้ทรยศและได้ต่อสู้กับอาเธอร์ที่คัมลานน์ เขาถูกสังหาร แต่อาเธอร์ก็ได้รับบาดเจ็บสาหัส เรื่องเล่าในวรรณกรรมต่าง ๆ เกี่ยวกับมอร์เดร็ดค่อนข้างแตกต่างกันไปตามยุคสมัย ในตอนแรกเขาเป็นหนึ่งในอัศวินโต๊ะกลมของอาเธอร์ แต่ในเวอร์ชันที่โด่งดังที่สุด มอร์เดร็ดเป็นลูกนอกสมรสของอาเธอร์ที่เกิดจากพี่สาวต่างแม่ ชื่อ มอร์กอส ในวรรณกรรมเก่าแก่ มอร์เดร็ดก็เป็นบุตรของมอร์กอสเช่นกัน (บางทีก็เรียกเธอว่า แอนนา) แต่บิดาของเขาคือกษัตริย์ Lot แห่งออร์คนีย์ เขามีพี่น้อง หรือลูกพี่ลูกน้องหลายคน ได้แก่ กาเวน อกราไวน์ กาเฮรีส และ กาเร็ธ
แหล่งข้อมูลอื่น

เรื่องของมอร์เดร็ด จาก Early British Kingdoms.com
| ด ค กตำนานพระเจ้าอาร์เทอร์ |
| --- | --- |
ตัวละครหลัก:  พระเจ้าอาร์เทอร์  เซอร์เอกเตอร์  กวินิเวียร์  ท่านหญิงแห่งทะเลสาบ  เมอร์ลิน  มอร์เดร็ด  มอร์กัน เล เฟย์  มอร์กอส  ยูเทอร์ เพนแดรกอน 
อัศวินโต๊ะกลม:  แอแกรเวน  เบดิเวียร์  บอร์ส  คาโลเกรนันต์  แคราด็อก  แดโกนิต  ไดนาดัน  กาเฮริส  แกลาแฮด  แกเรท  กาเวน  เกไรนต์  เคย์  ลาโมรัก  แลนเซอล็อต  ไลโอเนล  แพลามีดีส  เพอร์ซิวัล  ซาเฟียร์  ซากรามอร์  ทริสทัน  อิเวน  อิเวนบุตรนอกสมรส 
สถานที่:  แอวาลอน  แคมิลอต  คอร์เบนิก  Paimpont forest  ทินแทเจล 
อื่น ๆ:  ดาบเอกซ์แคลิเบอร์  จอกศักดิ์สิทธิ์  โต๊ะกลม
มอเตอร์ครอส

กีฬาโมโตครอส
โมโตครอส (อังกฤษ: Motocross) หรือมักจะเรียกว่า MX หรือ MotoX เป็นกีฬาที่ใช้มอเตอร์ไซค์ หรือ All-Terrain Vehicle (ATV) กีฬาประเภทนี้มีที่มาจากประเทศฝรั่งเศส  และได้รับความนิยมในประเทศอังกฤษตั้งแต่ พ.ศ. 2467 และเริ่มมีการแข่งขันในระดับนานาชาติตั้งแต่ พ.ศ. 2495 โดยใช้รถจักรยานยนต์ขนาด 500 ซีซี คำว่าโมโตครอส มาจากคำว่า "Motorcycle" และ "Cross Country"
ในการแข่งขันในประเภทนี้ผู้แข่งขันจะบิดมอเตอร์ไซค์ และแสดงผาดโผนบนมอเตอร์ไซด์ 250 ซีซี โดยเรียกการแข่งขันประเภทนี้ว่า "ฟรีสไตล์โมโตครอส"-FMX ซึ่งจัดการแข่งขันเป็นครั้งแรกในปี พ.ศ. 2542 ในการแข่งขันกีฬาเอกซ์เกมส์ และหลังจากนั้นก็เป็นที่นิยมมากขึ้นเรื่อยๆ ทั่วโลก
มอร์โกวร์

มอร์โกวร์ (อังกฤษ: Morgawr; ในภาษาคอร์นวอลล์หมายถึง "ยักษ์ทะล") เป็นสัตว์ประหลาดทะเลจำพวกงูทะเลในความเชื่อพื้นบ้านของแถบคอร์นวอลล์ ที่มีผู้อ้างว่าพบเห็นใกล้อ่าวฟัลมัส ในมณฑลคอร์นวอลล์ ประเทศอังกฤษ
รายงานแรกของมอร์โกวร์ระบุว่าพบเห็นใกล้เพนเดนนิสพอยส์ในปี ค.ศ. 1975  มีลำตัวและคอยาวมีผิวสีดำหรือน้ำตาล ลักษณะคล้ายสิงโตทะเล ชาวประมงปลาแมกเคอเรลท้องถิ่นอ้างว่าเมื่อสภาพอากาศไม่เอื้ออำนวยและการประมงที่แย่เมื่อนั้นจะเห็นสัตว์ประหลาด  บางรายงานกล่าวว่าสัตว์ประหลาดปรากฏขึ้นหลังจากเรือดำน้ำเยอรมัน อู28 ตอร์ปิโด และเรือพาณิชย์อังกฤษในช่วงสงครามโลกครั้งที่หนึ่งและอธิบายว่ามันมีความยาว 60 ฟุตยาว มีรูปร่างเหมือนจระเข้กับสี่เท้ามีพังผืดและหางที่ทรงพลัง
นักคติชนวิทยาเชื่อว่า มอร์โกวร์เป็นเรื่องอุปโลกน์ที่เกิดจากการสร้างขึ้นมาของนักเขียนชาวคอร์นวอลล์ แอนโทนี "ด็อก" ชีลด์ หลังจากที่อ้างว่าพบเห็นในปี ค.ศ. 1976 ชีลด์ได้ส่งรายงานและภาพถ่ายของสัตว์ประหลาดเป็นชุด ไปยังบุคคลที่ไม่ประสงค์ออกนามที่เรียกว่า "แมรี เอฟ" ต่อมา ในเดือนกรกฎาคม ปีเดียวกัน ชาวประมง จอห์น ค็อก  และ จอร์จ วินนีคอมบ์ อ้างว่าได้เห็นสิ่งมีชีวิตนี้ในน่านน้ำนอกลิซาร์ดพอยส์ นอกจากนี้ในปี ค.ศ. 1976 ชีลดส์อ้างว่าได้ถ่ายภาพสิ่งมีชีวิตที่อยู่ในน้ำใกล้มิวนาน และยังมีเกร็ดเล็กน้อยเล่าอีกว่า นักเขียนชาวอังกฤษ ชีลา เบิร์ด อ้างว่าได้เห็นสัตว์ประหลาดขณะที่เดินหน้าผาอ่าวเจอเรนส์ ในปี ค.ศ. 1982
เรื่องเล่าของมอร์โกวร์ยังคงมีมาจนถึงปัจจุบันและมีการอ้างว่าพบเห็นมอร์โกวร์ปรากฏกายขึ้นอย่างประปรายบนชายฝั่งระหว่างโรสมูลเลียนเฮดและโทลล์พอยส์ ที่นิยมเรียกกันว่า "มอร์โกวร์ไมล์"
มีการอ้างถึงมอร์โกวร์ในวัฒนธรรมร่วมสมัยต่าง ๆ มีการนำไปแต่งเป็นนวนิยาย  และยังถูกตั้งเป็นชื่อเรือเฟอริบี โดยได้รับแรงบันดาลใจมาจากสัตว์ประหลาดตัวนี้ และปรากฏในสารคดีทางโทรทัศน์ชุด Animal X ของแอนิมอลแพลเนต ในตอน "England's sea monster" ในซีซัน 2 อีกด้วย
ดูเพิ่ม

มนุษย์นกฮูก
มหาวิทยาลัยเพนซิลเวเนีย

| --- | --- |

ชื่อย่อ: เพน (Penn) หรือ ยูเพน (UPenn)
คติพจน์: Leges sine moribus vanae (Laws without morals are in vain)
ประเภท: มหาวิทยาลัยเอกชน
สถาปนา: 1740
ที่ตั้ง: ฟิลาเดลเฟีย รัฐเพนซิลเวเนีย
เว็บไซต์: www.upenn.edu
เบนจามิน แฟรงคลิน ผู้สถาปนามหาวิทยาลัย
รูปปั้นเบนจามิน แฟรงคลิน หน้า College Hall
มหาวิทยาลัยเพนซิลเวเนีย (อังกฤษ: University of Pennsylvania) (โดยทั่วไปเรียกว่า เพน (Penn) หรือ ยูเพน (UPenn) ) เป็นมหาวิทยาลัยเอกชนชั้นนำของสหรัฐอเมริกา ตั้งอยู่ที่เมือง ฟิลาเดลเฟีย ในรัฐเพนซิลเวเนีย ประเทศสหรัฐอเมริกา ก่อตั้งในปี พ.ศ. 2283 (ค.ศ. 1740) โดยนายเบนจามิน แฟรงคลิน  ซึ่งนับว่าเป็นมหาวิทยาลัยเก่าแก่เป็นอันดับ 4 ของสหรัฐอเมริกา และเป็นหนึ่งในสมาชิกไอวีลีก มหาวิทยาลัยเพนซิลเวเนียได้รับการยอมรับให้เป็นมหาวิทยาลัยชั้นนำของสหรัฐอเมริกาและของโลก โดยเฉพาะอย่างยิ่ง มีชื่อเสียงในด้าน การแพทย์ พาณิชยศาสตร์ นิติศาสตร์ เศรษฐศาสตร์ และสถาปัตยกรรมศาสตร์ มหาวิทยาลัยเพนซิลเวเนียนับว่าเป็นมหาวิทยาลัยที่เข้ายากและมีการแข่งขันสูงมากที่สุดแห่งหนึ่งในประเทศสหรัฐอเมริกา หลักสูตรปริญญาตรีของมหาวิทยาลัยเพนซิลเวเนียได้รับการจัดอันดับให้อยู่ในอันดับที่ 4 ของประเทศ โดยนิตยสารยูเอสนิว (US News & World Report 2010)  นอกจากนี้ วิทยาลัยและคณะต่างๆในระดับปริญญาโทและเอกส่วนใหญ่ก็ถูกจัดอยู่ใน Top 10 เกือบทั้งสิ้น   ในปัจจุบัน (ปี พ.ศ. 2552) มีนักศึกษาประมาณ 24,599 คน และคณาจารกว่า 4,127 คน ในปี พ.ศ. 2553 มหาวิทยาลัยเพนซิลเวเนียมีงบประมาณทั้งสิ้น 5.542 พันล้านดอลล่าสหรัฐอเมริกา หรือประมาณ 180,000 ล้านบาท นับเป็นจำนวนมากที่สุดในกลุ่มไอวีลีก
ประวัติ

มหาวิทยาลัยเพนซิลเวเนียมีจุดกำเนิดมาจาก Charity School of Philadelphia ที่ก่อตั้งขึ้นเมื่อปี ค.ศ. 1740 (พ.ศ. 2283) ต่อมาในปี ค.ศ. 1749 นายเบนจามิน แฟรงคลิน นักการเมืองผู้ยิ่งใหญ่และผู้นำการปฏิวัติอเมริกามีแนวความคิดที่จะจัดตั้งมหาวิทยาลัยที่มุ่งเน้นการผลิตนักศึกษาเพื่อมาทำงานในภาครัฐและภาคธุรกิจ ซึ่งแตกต่างไปจากมหาวิทยาลัยในยุคนั้นที่เน้นเฉพาะการสอนศาสนาเช่น มหาวิทยาลัยฮาร์วาร์ดและมหาวิทยาลัยเยล เขาจึงได้ก่อตั้งมหาวิทยาลัยสมัยใหม่ขึ้น และมีการเรียนการสอนศิลปศาสตร์และวิทยาศาสตร์สมัยใหม่ขึ้นเป็นครั้งแรกในสหรัฐอเมริกา โดยพัฒนาจาก Charity School of Philadelphia เป็น Academy of Philadelphia ต่อมาได้เปลี่ยนชื่อเป็น College of Philadelphia และเปลี่ยนเป็น University of the State of Pennsylvania ตามลำดับ ต่อมาในปี ค.ศ.1791 ได้ใช้ชื่อ University of Pennsylvania (มหาวิทยาลัยเพนซิลเวเซีย) มาจนถึงปัจจุบัน
ในปีค.ศ.1765 ได้มีการจัดตั้งคณะแพทยศาสตร์ (Medical School) ขึ้นเป็นครั้งแรกในประเทศสหรัฐอเมริกา และได้มีการจัดทำหลักสูตรปริญญาตรี (Undergraduate) และการศึกษาวิชาชีพ (Professional Education) ขึ้นเป็นครั้งแรกในประเทศอีกด้วย ด้วยเหตุนี้เอง มหาวิทยาลัยเพนซิลเวเนียจึงประกาศตนเป็นมหาวิทยาลัย (University) แห่งแรกของประเทศสหรัฐอเมริกา ต่อมาในปี ค.ศ. 1790 นายเจมส์ วิลสันผู้ร่างรัฐธรรมนูญแห่งสหรัฐอเมริกาได้บรรยายวิชากฎหมายขึ้นเป็นครั้งแรกในประเทศที่มหาวิทยาลัยเพนซิลเวเนียภายหลังการจัดตั้งรัฐบาลกลาง  ต่อมาได้มีการจัดตั้งคณะนิติศาสตร์ (Law School) และคณะวิศวกรรมศาสตร์ (School of Engineering and Applied Sciences) ขึ้นอย่างเป็นทางการเมื่อปีค.ศ. 1850 และ 1852 ตามลำดับ ต่อมาในปี ค.ศ. 1881 ได้มีการจัดตั้งวอร์ตันสคูล (Wharton's School of Finance and Commerce)ขึ้น นับเป็นคณะพาณิชยศาสตร์แห่งแรกของประเทศสหรัฐอเมริกา
ในปัจจุบัน มหาวิทยาลัยเพนซิลเวเนียได้พัฒนามาเป็นมหาวิทยาลัยวิจัยที่สำคัญที่สุดแห่งหนึ่งของโลก มีวิทยาลัยและคณะต่างๆรวมกันทั้งสิ้นกว่า 12 คณะ
ข้อมูลทั่วไป

1. จำนวนนักศึกษา
ระดับปริญญาตรี: 10,337 คน
ระดับปริญญาโทและเอก: 10,306 คน
นักศึกษาภาคพิเศษ: 3,956 คน
รวมทั้งสิ้น 24,599 คน
2.  จำนวนคณาจารย์
อาจารย์ประจำ: 2,549 คน
อาจารย์พิเศษ: 1,578 คน
รวม 4,127 คน
อาจารย์ผู้ช่วย: 2,342 คน
สัดส่วนนักศึกษาต่ออาจารย์ 6:1
3.  การวิจัย
มีศูนย์และสถาบันวิจัยทั้งสิ้น 165 แห่ง มีคณาจารย์ที่เกี่ยวข้องกับการวิจัยกว่า 3,800 คน และนักศึกษาวิจัยกว่า 1,000 คน
ในปี ค.ศ. 2010 มีงบประมาณวิจัยทั้งสิ้นกว่า 814 ล้านดอลลาร์สหรัฐ หรือกว่า 27,000 ล้านบาท
4.  วิทยาเขต
West Philadelphia (University City) (วิทยาเขตหลัก): เนื้อที่ 1.13 ตารางกิโลเมตร มีอาคารกว่า180 อาคาร (ไม่นับโรงพยาบาล)
New Bolton Center: เนื้อที่ 2.4 ตารางกิโลเมตร มีอาคารกว่า 104 อาคาร
Morris Arboretum: เนื้อที่ 0.37 ตารางกิโลเมตร มีอาคารกว่า 29 อาคาร
5.  งบประมาณประจำปี
5.542 พันล้านดอลลาร์สหรัฐ หรือประมาณ 180,000 ล้านบาท (ค.ศ. 2010)